**LĒMUMS**

Liepājā

|  |  |
| --- | --- |
| 2024. gada 22. februārī | Nr.36/2  (prot. Nr.2, 4.§) |

Par projektu “Telpu grupu atjaunošana

mājokļu pieejamības nodrošināšanai

Liepājā”

Pamatojoties uz Pašvaldību likuma 4. panta pirmās daļas 10. punktu, Ministru kabineta 2023. gada 19. septembra noteikumiem Nr.538 “Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecība” īstenošanas noteikumi”, Liepājas valstspilsētas un Dienvidkurzemes novada attīstības programmas 2022.-2027. gadam Liepājas valstspilsētas Rīcības un investīciju plāna uzdevuma 1.4. “Veicināt nekustamā īpašuma attīstību un uzlabošanu” projektu Nr.JPr\_172 “Telpu grupu atjaunošana mājokļu pieejamības nodrošināšanai Liepājā”, izskatot Liepājas valstspilsētas pašvaldības domes pastāvīgās Attīstības komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atbalstīt projekta “Telpu grupu atjaunošana mājokļu pieejamības nodrošināšanai Liepājā” (turpmāk – Projekts) sagatavošanu un iesniegšanu finansējuma saņemšanai Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecība” ietvaros.

2. Apstiprināt Projekta kopējās attiecināmās izmaksas764 705,88 EUR(septiņi simti sešdesmit četri tūkstoši septiņi simti pieci *euro* un 88 centi) apmērā, no kurām:

2.1. Eiropas Reģionālās attīstības fonda finansējums (80%) – 611 764,70 EUR (seši simti vienpadsmit tūkstoši septiņi simti sešdesmit četri *euro* un 70 centi);

2.2. Liepājas valstspilsētas pašvaldības līdzfinansējums (20%) – 152 941,18 EUR (viens simts piecdesmit divi tūkstoši deviņi simti četrdesmit viens *euro* un 18 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 152 941,18 EUR (viens simts piecdesmit divi tūkstoši deviņi simti četrdesmit viens *euro* un 18 centi) apmērā:

3.1. 2024. gadā – 30 588,24 EUR;

3.2. 2025. gadā – 122 352,94 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 305 882,35 EUR (trīs simti pieci tūkstoši astoņi simti astoņdesmit divi *euro* un 35 centi) apmērā 2025. gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Centrālo finanšu un līgumu aģentūru, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Liepājas valstspilsētas pašvaldības domes priekšsēdētājam, Liepājas Nekustamā īpašuma pārvaldei, Liepājas Sociālajam dienestam | |